El Fons Financer de l'Estat per a la Modernització de les Infraestructures Turístiques (FOMIT) té per finalitat donar suport financer als plans de renovació, modernització i reconversió integral de destinacions turístiques madures que es desenvolupin paral·lelament per les administracions locals i per les empreses turístiques privades amb una participació de l'Administració de l'Estat.
Des de la seva posada en marxa l'any 2004 el FOMIT ha significat una gran potencialitat a l'hora d'adequar les destinacions turístiques amb major projecció en els mercats turístics internacionals als nous requeriments de la demanda.
Així mateix, la sentència del Tribunal Constitucional 200/2009, de 28 de setembre, sobre el conflicte positiu de competència número 3800/2009 plantejat per la Junta de Galícia contra diversos preceptes legals del Reial decret 1916/2008, de 21 de novembre, pel qual es regula la iniciativa de modernització de destinacions turístiques madures, va declarar inconstitucionals i nuls, per vulnerar competències autonòmiques, determinats dels seus preceptes, fonamentalment els relatius a la regulació del FOMIT en la vessant dels préstecs subvencionats.
D'acord amb la sentència esmentada s'aprova el nou Reial decret 937/2010, de 23 de juliol, pel qual es regula el Fons Financer de l'Estat per a la Modernització de les Infraestructures Turístiques, que a l'article 11.3 estableix que correspon a les comunitats autònomes, dins el seu àmbit territorial, convocar i gestionar els préstecs amb càrrec al FOMIT d'acord amb el calendari de convocatòria i tramitació acordat a la Conferència Sectorial de Turisme.
L'article 15 del Reial decret 937/2010, de 23 de juliol, també estableix que correspon a les comunitats autònomes portar a terme el control i el seguiment de les actuacions finançades amb càrrec al FOMIT, amb la verificació de la seva adequació als projectes presentats i la seva execució en els terminis previstos.
L'Estatut d'Autonomia de Catalunya, a l'article 171.f), en relació amb el 114, assenyala que correspon a l'Administració de la Generalitat de Catalunya, per mitjà dels seus òrgans competents, la fixació dels criteris, la regulació de les condicions i l'execució i el control de les línies públiques d'ajut i de promoció del turisme.
A diferència d'altres anys, en aquesta convocatòria de préstecs FOMIT i les posteriors, en virtut de la disposició final 19.2 de la Llei 22/2013, de pressupostos generals de l'Estat per l'any 2014, que modifica la redacció de l'epígraf Dos.1.b) de la disposició addicional 43 de la Llei 42/2006, de 28 de desembre, modificada anteriorment per la disposició final 14 de la Llei 51/2007, de 26 de desembre, s'obre la possibilitat de què siguin prestataris finals del FOMIT, a més de les entitats locals, les empreses turístiques privades radicades i que desenvolupin la seva activitat principal en destinacions turístiques madures.
Vist el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de m i nims;
Vist que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reglament que la desenvolupa, aprovat pel Reial decret 887/2006, de 21 de juliol.
1.1 Fer pública la convocatòria i aprovar les bases reguladores per a la línia de finançament a càrrec del Fons Financer de l'Estat per a la Modernització de les Infraestructures Turístiques (FOMIT).
1.2 Finalitat de la línia de finançament.
A càrrec del FOMIT tindran suport financer els plans de renovació i modernització de les destinacions turístiques madures que es desenvolupin paral·lelament per les administracions locals i per les empreses privades en el territori de Catalunya.
Als efectes de l'aplicació de l'esmentat Reial decret 937/2010, de 23 de juliol, tindran la consideració de destinacions madures, en atenció als recursos i l'oferta turística reglada que disposen, les que reuneixin, almenys, tres de les característiques següents:
a) Sobrecàrrega urbanística i ambiental
c) Obsolescència dels seus equipaments turístics
d) Escassa inversió del sector turístic privat
e) Oferta i demanda turística estabilitzada o decreixent.
La Resolució de 2 de juliol 2014 de la Secretaria d'Estat de Turisme del Ministeri d'Indústria, Energia i Turisme, per la qual es publica l'Acord de la Conferència Sectorial de Turisme d'1 d'abril de 2014 sobre els criteris de valoració i tramitació dels préstecs amb càrrec al Fons Financer de l'Estat per a la Modernització de les Infraestructures Turístiques (FOMIT) per a 2014 i 2015, ha fixat en 175 milions d'euros el volum de recursos del FOMIT destinat a les operacions de préstecs bonificats corresponent a la convocatòria 2014 a entitats locals esmentades a l'article 3 de la Llei 7/1985, de 2 d'abril, de bases de règim local (organismes autònoms locals, entitats públiques empresarials locals i societats mercantils locals), així com a empreses turístiques privades, radicades i que desenvolupen la seva activitat principal en destinacions turístiques madures, d'acord amb la disposició final 19.2 de la Llei 22/2013, de pressupostos generals de l'Estat per l'any 2014.
3.1 El termini de presentació de sol·licituds finalitza el 31 d'octubre de 2014.
3.2 Les sol·licituds s'han de presentar als llocs i pels mitjans especificats a la base 5 de l'annex d'aquesta Ordre.
L'òrgan competent per dictar la resolució, el termini per a la finalització del procediment, el mitjà de notificació i el règim de recursos els estableix la base 9.
El Departament d'Empresa i Ocupació podrà dur a terme un estudi d'impacte sobre els resultats derivats de les subvencions a les quals els sigui d'aplicació aquesta Ordre i d'acord amb els objectius previstos.
Barcelona, 26 de setembre de 2014
Persones o entitats beneficiàries i/o destinatàries
Podran beneficiaris d'aquests ajuts:
1.1 Les entitats locals esmentades a l'article 3 de la Llei 7/1985, de 2 d'abril, reguladora de les Bases de Règim Local, els organismes autònoms locals, les entitats públiques empresarials locals i les societats mercantils locals radicades i que desenvolupin la seva activitat principal en destinacions madures.
1.2 Empreses turístiques privades, qualsevol que sigui la forma en la qual s'hagin constituït legalment, radicades i que desenvolupin la seva activitat principal en destinacions madures (disposició final 19, segon, de la Llei 22/2013, de pressupostos per a 2014).
Els ens locals i les empreses turístiques privades sol·licitants han de complir els requisits següents:
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, i el Decret 322/2011, de 19 d'abril.
c) No trobar-se en cap de les circumstàncies que impedeixen adquirir la condició de beneficiari que preveu l'article 13 de la Llei 38/2003, general de subvencions (BOE núm. 27 de 18.11.2003).
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social aprovat pel Reial decret legislatiu 5/2000, de 4 d'agost.
En el cas de les empreses de més de 250 treballadors/ores, hauran d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
En tot cas, seran requisits indispensables per arribar a la condició de beneficiari d'un préstec a càrrec del FOMIT els següents:
a) Acreditar davant l'òrgan concedent haver obtingut l'autorització d'endeutament regulada a l'article 53 del Text refós de la Llei reguladora de les hisendes locals, aprovat pel Reial decret legislatiu 2/2004, de 5 de març; a l'article 23 del Text refós de la Llei general d'estabilitat pressupostària, aprovat pel Reial decret legislatiu 2/2007, de 28 de desembre; i a l'article 25 del Reial decret 1463/2007, de 2 de novembre, pel qual s'aprova el Reglament de desenvolupament de la Llei 18/2001, de 12 de desembre, d'estabilitat pressupostària, en la seva aplicació a les entitats locals.
b) No incórrer en la prohibició d'endeutament que estableix l'article 9.2 del Reial decret llei 5/2009, de 24 d'abril, o estant-ho, no tenir romanent de tresoreria pendent de sanejament.
2.3 El compliment d'aquests requisits s'acreditarà d'acord amb el que estableix la base 5.
A càrrec del FOMIT podran atorgar-se préstecs d'amortització a llarg termini inclosos els períodes de carència i baixos tipus d'interès.
3.1 Els préstecs per a ens locals podran arribar a un import del 100% de la inversió neta finançable, exclosos els impostos lligats a la inversió, amb un límit màxim de 6 milions d'euros i un mínim de 300.000,00 euros per beneficiari.
3.2 Els préstecs per a empreses turístiques privades, radicades i que desenvolupin la seva activitat principal en destinacions turístiques madures, podran arribar fins a 1 milió d'euros, sempre que l'import del préstec a atorgar no excedeixi de la xifra del net patrimonial acreditat de l'empresa en el moment de la sol·licitud.
Els préstecs es concediran en les condicions que determina l'Ordre IET/1039/2014, d'11 de juny, on s'especifiquen les condicions financeres dels préstecs bonificats que es concedeixen amb càrrec al Fons Financer de l'Estat per a la Modernització de les Infraestructures Turístiques per al període 2014-2015 (BOE núm. 147, de 18.6.2014), i que són els següents:
Tipus d'interès per al beneficiari final
Préstecs a 3 anys: fix fins al 5,045%.
Càlcul: 1,045% + fins al 4% marge d'intermediació.
Període màxim de carència: un any.
Préstecs a 5 anys: fix fins al 5,97%.
Càlcul: 1,670% + fins al 4,30% marge d'intermediació.
Període màxim de carència: dos anys.
Préstecs a 10 anys: fix fins al 7,362%.
Càlcul: 3,062% + fins al 4,30% marge d'intermediació.
Període màxim de carència: tres anys.
Préstecs a 15 anys: fix fins al 7,818%.
Càlcul: 3,518% + fins al 4,30% marge d'intermediació.
Període màxim de carència: cinc anys.
3.4 Els préstecs tenen caràcter finalista i el seu import haurà de ser destinat, exclusivament, a les actuacions per les quals hagin estat concedits.
4.1 Per als ens locals es consideraran subvencionables aquells projectes orientats a la modernització de les destinacions turístiques madures, a la reforma o la rehabilitació dels equipaments turístics municipals o els entorns urbans i naturals de la destinació, els quals podran incloure una o diverses de les actuacions següents:
a) Construcció, ampliació, renovació o remodelació d'infraestructures públiques municipals.
b) Instal·lació, substitució o reparació d'equipaments turístics.
c) Establiment, ampliació o millora de serveis públics municipals que enriqueixin l'oferta turística.
d) Inversions dirigides a recuperar la qualitat ambiental i paisatgística de les destinacions i a reduir la densitat urbanística de les zones turístiques, així com les que faciliten la modernització de les destinacions madures.
Els projectes d'inversió públics desenvolupats per una entitat local en el seu àmbit territorial seran finançats sempre que, en aquest àmbit, hi hagi inversions del sector turístic privat que es desenvolupin paral·lelament a les públiques i que la quantia neta representi com a mínim el 30% de l'import que es vulgui finançar.
4.2 Per a les empreses turístiques privades es consideraran subvencionables aquells projectes orientats a la reforma i la rehabilitació d'equipaments turístics, els quals podran incloure una o diverses de les actuacions següents:
a) Ampliació, reparació, renovació, substitució, o remodelació d'equipaments.
b) Inversions dirigides a recuperar la qualitat ambiental i paisatgística de les destinacions i a reduir la densitat urbanística de les zones turístiques o que facilitin la modernització de les destinacions turístiques.
4.3 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica
c) L'IVA o altres impostos lligats a la inversió.
4.4.2 Per a empreses turístiques privades:
d) Les inversions iniciades abans de la presentació de la sol·licitud de finançament a l'entitat de crèdit.
4.5 El termini màxim d'execució de les actuacions finançades serà de quatre anys, a comptar des de la data de formalització de l'operació de finançament.
5.1 Les sol·licituds s'han de presentar segons el model normalitzat que està a disposició de les persones interessades a l'extranet de les administracions públiques catalanes, plataforma EACAT [URL], al Canal Empresa [URL], al web de l'Oficina Virtual de Tràmits [URL] i a la pàgina web del Departament d'Empresa i Ocupació [URL].
5.2 Les sol·licituds s'han de presentar en qualsevol de les entitats de crèdit mediadores amb les quals l'ICO hagi subscrit l'acord de mediació corresponent i que figuren com a tal a la pàgina web de l'ICO ( http://www.ico.es ).
Una vegada l'entitat de crèdit segelli la sol·licitud, l'entitat sol·licitant ha de presentar, fins al 31 d'octubre de 2014, la còpia corresponent per mitjans telemàtics a través de l'extranet de les administracions públiques catalanes, plataforma EACAT, en el cas dels ens locals; o presencialment a la xarxa d'oficines de gestió empresarial (OGE) [URL] en el cas de les empreses turístiques privades, amb tota la documentació exigida per aquesta convocatòria.
La presentació de les sol·licituds també es pot realitzar d'acord amb el que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.3 La sol·licitud inclourà la declaració responsable relativa al compliment dels requisits següents:
Requisits als que fa referència la base 2, si escau.
5.3.1 Empreses turístiques privades.
b) Disposar de l'escriptura de constitució de la societat i de la inscripció dels seus estatuts al Registre mercantil o al registre corresponent.
c) Disposar de facultats de representació de la empresa, d'acord amb la escriptura notarial corresponent inscrita al Registre mercantil o al registre corresponent, si escau.
d) Disposar dels llibres comptables, dels registres diligenciats i altres documents degudament auditats, en els termes que exigeix la legislació mercantil i sectorial aplicable.
e) Existència o no dels ajuts de m i nimis que li hagin estat atorgats durant l'exercici fiscal en curs i els dos exercicis anteriors, amb indicació de la data de concessió, l'import i l'ens atorgant.
f) Que l'entitat que representa està al corrent de les obligacions tributàries amb l'Estat, la Generalitat de Catalunya i la Seguretat Social.
g) Que no incorre en cap de les causes d'incompatibilitat o prohibició recollides als apartats 2 i 3 de l'article 13 de la Llei 38/2003, de 17 de novembre, general de subvencions.
b) Que ha obtingut l'autorització d'endeutament regulada a l'article 53 del Text refós de la Llei reguladora de les hisendes locals, aprovat pel Reial decret legislatiu 2/2004, de 5 de març; a l'article 23 del Text refós de la Llei general d'estabilitat pressupostària, aprovat pel Reial decret legislatiu 2/2007, de 28 de desembre; i a l'article 25 del Reial decret 1463/2007, de 2 de novembre, pel qual s'aprova el Reglament de desenvolupament de la Llei 18/2001, de 12 de desembre, d'estabilitat pressupostària, en la seva aplicació a les entitats locals.
c) Que no incorre en la prohibició d'endeutament que estableix l'article 9.2 del Reial decret llei 5/2009, de 24 d'abril, o estant-hi, no tenir romanent de tresoreria pendent de sanejament.
d) Que l'entitat que representa està al corrent de les obligacions tributàries amb l'Estat, la Generalitat de Catalunya i la Seguretat Social.
e) Que no incorre en cap de les causes d'incompatibilitat o prohibició recollides als apartats 2 i 3 de l'article 13 de la Llei 38/2003, de 17 de novembre, general de subvencions.
5.4 La presentació de la declaració responsable faculta l'Administració per verificar en qualsevol moment la veracitat de les dades declarades.
5.5 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
5.6 Amb les sol·licituds s'ha d'adjuntar la documentació que s'esmenta a continuació.
5.6.1 Documentació a presentar pels ens locals:
a) Memòria del projecte o projectes d'inversió i de les actuacions que inclouen.
b) Pressupost de cadascuna de les actuacions, on consti detallat l'import de l'IVA.
c) Memòria explicativa de la seva adequació a les finalitats de renovació i modernització de la destinació turística.
d) Acreditació de les inversions netes corresponents al sector turístic privat, en l'àmbit territorial de l'entitat sol·licitant del préstec, que representin com a mínim el 30% de la quantia del préstec, que s'efectuarà mitjançant la presentació de la documentació següent:
Resum de les dades bàsiques del projecte o projectes d'inversió.
Còpia compulsada de les preceptives llicències o autoritzacions d'obres atorgades per l'Ajuntament o, si s'escau, còpies compulsades de les sol·licituds.
Pressupost dels projectes d'inversió, exclòs l'IVA.
Certificació municipal sobre la data d'inici de les obres i el termini d'execució.
Certificació de l'alcalde/essa o del president/a de l'ens local corresponent acreditatiu de que les inversions del sector turístic privat s'efectuen amb la finalitat de millorar la posició turística de la destinació i de forma coordinada amb el sector públic local.
S'entendrà que les inversions privades es desenvolupen paral·lelament a les públiques quan s'emmarquen en el context d'una planificació prèvia de caràcter públic o hi hagi una notòria identitat de plantejaments i finalitats encaminada a la requalificació o la modernització de la destinació turística madura.
A aquest efecte, únicament seran computables les inversions del sector turístic privat que s'hagin iniciat a partir de l'exercici anterior al de la presentació de la sol·licitud (1 de gener de 2013).
Així mateix, les inversions acreditades en una sol·licitud, i que hagin estat computades per a la concessió d'un préstec amb càrrec al FOMIT, no podran tornar a presentar-se en les convocatòries posteriors.
e) Plànols d'ubicació de les actuacions i entorn, si escau.
f) Fotografies de l'estat de l'espai, les instal·lacions o els elements de l'actuació abans de la realització de la inversió, si escau.
5.6.2 Documentació a presentar per les empreses turístiques privades:
a) Memòria de les actuacions per les quals es sol·licita finançament
b) Pressupost de cadascuna de les actuacions, amb IVA i sense IVA.
c) Pressupost global de les actuacions amb IVA i sense IVA.
d) Plànols d'ubicació de les actuacions i l'entorn, si escau.
e) Fotografies de l'estat de l'espai, instal·lacions o elements de l'actuació abans de la realització de la inversió, si escau.
5.6.3 La documentació requerida als apartats anteriors haurà de presentar-se en un disc compacte o memòria USB juntament amb la sol·licitud.
5.7 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
5.8 Si la sol·licitud no reuneix els requisits que estableix aquest article es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.1 El procediment de concessió de les subvencions regulades en aquestes bases és el de concurrència competitiva.
6.2 L'òrgan competent per a la instrucció del procediment és el/la subdirector/a general de Programació Turística.
6.3 Les entitats financeres admetran o rebutjaran les sol·licituds d'acord amb els seus criteris interns en matèria de riscos en el termini d'un mes, comptat des de la data de presentació de la sol·licitud, transcorregut el qual enviaran l'original i la còpia de totes les sol·licituds admeses a l'ICO i una relació addicional de les mateixes a l'adreça electrònica [EMAIL] de la Direcció General de Turisme del Departament d'Empresa i Ocupació de la Generalitat de Catalunya, sigui quin sigui el sentit de la valoració.
L'ICO comprovarà la documentació rebuda, conforme els acords de mediació subscrits amb les entitats financeres, en el termini de màxim de 15 dies comptats a partir de la data d'entrada a l'ICO de l'operació admesa per l'entitat financera, i remetrà l'original de totes les sol·licituds i la documentació que les acompanya a la Direcció General de Turisme del Departament d'Empresa i Ocupació, i una còpia d'aquestes a la Secretaria d'Estat de Turisme del Ministeri d'Indústria, Energia i Turisme
La Direcció General de Turisme del Departament d'Empresa i Ocupació de la Generalitat de Catalunya valorarà les sol·licituds i la documentació rebudes i, abans del 16 de gener de 2015, trametrà a la Secretaria d'Estat de Turisme del Ministeri d'Indústria, Energia i Turisme la relació d'entitats que proposa per a la concessió del préstec, amb identificació de l'entitat beneficiària, el projecte o projectes a finançar, i la quantia del préstec que es proposa.
6.4 La Secretaria d'Estat de Turisme del Ministeri d'Indústria, Energia i Turisme comunicarà a la Direcció General de Turisme del Departament d'Empresa i Ocupació de la Generalitat de Catalunya, abans del 24 de gener de 2015, la disponibilitat de fons necessaris per dictar la resolució de concessió o denegació de préstec bonificat:
a) Si la quantia total dels préstecs proposats per totes les comunitats autònomes no excedeix del volum de recursos del FOMIT destinat a les operacions de préstec a entitats locals, es comunicarà a la Direcció General de Turisme del Departament d'Empresa i Ocupació de la Generalitat de Catalunya aquesta circumstància per poder elevar a definitiva la seva proposta de resolució.
b) Si la quantia total dels préstecs proposats per totes les comunitats autònomes excedeix el volum de recursos del FOMIT destinat a les operacions de préstecs a entitats locals, la distribució territorial s'haurà de efectuar amb un criteri proporcional al nombre de places d'allotjament turístic reglat.
Els criteris de valoració de les sol·licituds seran els següents:
a) Localització de les inversions i anàlisi de la necessitat de la inversió tenint en compte el grau de maduresa de la destinació i la vinculació de la inversió amb la modernització de les infraestructures i la desestacionalització dels fluxos turístics (1 punt).
b) Qualitat, coherència, concreció i justificació del projecte (1 punt).
c) Aplicació de criteris de sostenibilitat mediambiental, social i econòmica a les actuacions previstes (1 punt).
d) Mesures que introdueixin noves tecnologies i processos que contribueixin a la millora i l'eficiència integral, valorant especialment les orientades a la gestió de l'aigua i de l'aire (1 punt).
e) Nombre de mesures que contribueixin a afavorir l'accessibilitat de la destinació (1 punt).
f) Mesures que contribueixin a l'adequació de les infraestructures turístiques a les característiques i el perfil de la demanda (1 punt).
g) Nombre d'actuacions que diversifiquen i enriqueixen els recursos i les activitats turístiques en la destinació i potenciïn els valors diferencials i de qualitat de la destinació (1 punt).
h) Mesures que contribueixin a la utilització de noves tecnologies per a la gestió turística de les destinacions madures (1 punt).
i) Actuacions que protegeixin el patrimoni cultural material i immaterial de la destinació (1 punt).
j) Contribució de les actuacions a la generació d'ocupació estable (1 punt).
8.1 La Direcció General de Turisme donarà a conèixer a les persones interessades, si s'escau, el contingut de la proposta de resolució.
8.2 Les persones interessades podran al·legar i presentar els documents i les justificacions que estimin pertinents en el termini de 10 dies hàbils, a comptar des de l'endemà de la recepció de la comunicació.
Si abans del venciment del termini les persones interessades manifesten la seva intenció de no efectuar al·legacions ni aportar nous documents o justificacions, es donarà per finalitzat el tràmit i es continuarà el procediment.
9.1 L'òrgan competent per dictar la resolució és el/la director/a general de Turisme.
9.2 El termini per resoldre finalitza el 31 de gener de 2015, en cas que se superi aquest termini el procediment s'entendrà desestimat.
En aquesta mateixa data les resolucions s'hauran de trametre a la Secretaria d'Estat de Turisme del Ministeri d'Indústria, Energia i Turisme, òrgan competent per acordar la disposició dels fons que inclou el FOMIT.
9.3 La resolució de concessió o denegació dels préstecs serà comunicada als interessats i a la Secretaria d'Estat de Turisme del Ministeri d'Indústria, Energia i Turisme preferentment per via telemàtica per tal de complir l'article 27 de la Llei 11/2007, de 22 de juny.
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.4 La resolució d'atorgament ha de ser degudament motivada i ha d'incloure, com a mínim, la identificació de la persona o persones sol·licitants a les quals es concedeix el préstec, l'import i la justificació de l'execució de l'objecte del préstec.
9.5 Contra la resolució de concessió o de denegació dels ajuts, que no exhaureix la via administrativa, es pot presentar recurs d'alçada davant el/la secretari/ària d'Empresa i Competitivitat en el termini d'un mes, a comptar de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.6 Una vegada rebudes les resolucions favorables acordades per la Direcció General de Turisme del Departament d'Empresa i Ocupació de la Generalitat de Catalunya, la Secretaria d'Estat de Turisme del Ministeri d'Indústria, Energia i Turisme comunicarà a l'Institut de Crèdit Oficial l'autorització de disposició dels fons del FOMIT a favor de les entitats i en la quantia que hagi estat acordada per resolució de la Direcció General de Turisme del Departament d'Empresa i Ocupació de la Generalitat de Catalunya.
L'ICO, una vegada rebuda l'autorització de disposició de fons emesa per la Secretaria d'Estat de Turisme del Ministeri d'Indústria, Energia i Turisme, comunicarà l'autorització a l'entitat mediadora perquè en el termini màxim de dos mesos, ampliable sota petició expressa i raonada del beneficiari o de l'entitat de crèdit a un mes addicional, formalitzi l'operació de finançament.
10.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya i al tauler d'anuncis del Departament d'Empresa i Ocupació, amb indicació de la convocatòria, el programa, les persones o les entitats beneficiàries, la quantitat concedida i la/les finalitat/s del préstec.
10.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació [URL].
11.1 Una vegada rebudes les resolucions favorables acordades per la Direcció General de Turisme del Departament d'Empresa i Ocupació de la Generalitat de Catalunya, la Secretaria d'Estat de Turisme del Ministeri d'Indústria, Energia i Turisme comunicarà a l'Institut de Crèdit Oficial l'autorització de disposició del fons del FOMIT a favor de les entitats i en la quantia que hagi estat acordada per resolució de la Direcció General de Turisme del Departament d'Empresa i Ocupació de la Generalitat de Catalunya.
L'ICO, una vegada rebuda l'autorització de disposició de fons emesa per la Secretaria d'Estat de Turisme del Ministeri d'Indústria, Energia i Turisme, comunicarà l'autorització a l'entitat de crèdit mediadora, perquè en el termini màxim de dos mesos, ampliable sota petició expressa i raonada del beneficiari o de l'entitat de crèdit a un mes addicional, formalitzi l'operació de finançament.
El calendari de tramitació dels préstecs és el següent:
a) La data límit per a la presentació de sol·licitud és el 31 d'octubre de 2014
b) La data límit per la resolució de concessió del préstec és el 31 de gener de 2015
c) La data límit de formalització del préstec és el 31 de maig 2015.
12.1 Les persones o les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre d'1 d'octubre de 1997, sobre tramitació, justificació i control d'ajuts i subvencions.
12.2 Documentació justificativa a presentar.
a) El compte justificatiu corresponent en el termes que estableix l'article 30 de la Llei 38/2003, de 17 de novembre, general de subvencions.
b) Una memòria de l'execució justificativa del projecte o projectes inclosos a la sol·licitud del préstec, amb indicació de la relació classificada de les inversions realitzades corresponents a cada projecte, especificades per actuacions i imports i el detall de les desviacions, si n'hi ha, respecte del pressupost inicial que va ser objecte del préstec i, si s'escau, aplicació dels romanents.
c) Un certificat del secretari de l'ens beneficiari on es faci constar l'aplicació del préstec a l'execució del projecte/s pel qual s'ha concedit finançament amb càrrec al FOMIT, amb indicació de què els projectes han estat executats en la seva totalitat, amb detall del nom del projecte/s i els imports.
d) Un informe de l'interventor, o de la persona que realitzi les funcions d'intervenció de l'ens beneficiari, on es faci constar que totes les factures corresponents als projectes finançats amb càrrec al FOMIT s'han pagat.
Es farà constar el nom del projecte/s i els imports i una declaració d'altres ingressos o subvencions que hagin confinançat els projectes, amb indicació del seu import i procedència.
e) A més de la documentació assenyalada en els apartats anteriors, es podrà sol·licitar qualsevol altra que es consideri convenient.
a) Una memòria de l'execució justificativa del projecte o projectes inclosos a la sol·licitud del préstec, amb indicació de la relació classificada de les inversions realitzades corresponents a cada projecte, especificades per actuacions i imports, i el detall de les desviacions, si n'hi ha, respecte al pressupost inicial que va ser objecte del préstec i, si s'escau, aplicació dels romanents.
b) Declaració responsable del sol·licitant on es faci constar l'aplicació del préstec a l'execució del projecte/s per qual s'ha concedit finançament amb càrrec al FOMIT, amb indicació que els projectes han estat executats en la seva totalitat, i que totes les factures corresponents als projectes finançats amb càrrec al FOMIT s'han pagat.
S'haurà d'indicar en l'informe el nom del projecte/s i els seus imports respectius, amb detall del nom del projecte/s i els seus imports respectius.
c) Declaració responsable del sol·licitant d'altres ingressos o subvencions que, si s'escau, hagin confinançat els projectes, amb indicació del seu import i procedència.
12.3 Les persones o les entitats beneficiàries de les subvencions resten obligats a realitzar-ne la justificació en el termini de tres mesos comptats des de la finalització del termini per a la realització de les actuacions i presentar-la davant la Direcció General de Turisme del Departament d'Empresa i Ocupació de la Generalitat de Catalunya.
Seguiment i verificació de les accions subvencionables
Correspon a la Direcció General de Turisme del Departament d'Empresa i Ocupació de la Generalitat de Catalunya portar a terme el control i el seguiment de les actuacions finançades a càrrec del FOMIT, i verificar la seva adequació als projectes presentats i la seva execució en els termes previstos.
La Direcció General de Turisme del Departament d'Empresa i Ocupació de la Generalitat de Catalunya facilitarà a la Secretaria d'Estat de Turisme del Ministeri d'Indústria, Energia i Turisme la informació relativa al seguiment de les operacions finançades que s'acordi a la Mesa de directors generals de turisme.
En el termini de sis mesos, comptats des de la formalització del préstec, el beneficiari presentarà a la Direcció General de Turisme del Departament d'Empresa i Ocupació una informació detallada de l'estat d'execució dels projectes objecte d'aquesta línia de finançament.
Aquesta informació es lliurarà d'acord amb el format i el criteris que la Direcció General de Turisme del Departament d'Empresa i Ocupació publicarà a aquest efecte a la web del Departament i Ocupació.
L'ICO podrà obtenir de les entitats financeres i de la Secretaria d'Estat de Turisme del Ministeri d'Indústria, Energia i Turisme la documentació que consideri necessària per efectuar el control del finançament concedit, via préstecs a càrrec del FOMIT, seguint els procediments habituals de l'Àrea de Supervisió i Seguiment de l'ICO.
L'ICO trametrà a la Secretaria d'Estat de Turisme del Ministeri d'Indústria, Energia i Turisme un informe d'execució de la línia en cada exercici pressupostari, i amb periodicitat semestral un informe sobre l'evolució i les incidències de les línies de finançament.
Les actuacions de verificació per part de l'òrgan concedent de les accions finançades podran ser de dos tipus:
a) Verificacions administratives: tenen per objecte garantir que les declaracions justificatives de despeses presentades per les persones o les entitats beneficiàries estiguin acompanyades de la documentació justificativa.
b) Verificacions in situ o sobre el terreny: tenen per objecte comprovar la realització efectiva de l'acció finançada i/o el compliment de les obligacions dels beneficiaris.
Les verificacions sobre el terreny es podran efectuar, si escau, durant la realització de l'acció finançada.
13.3 Les persones beneficiàries dels préstecs s'han de sotmetre a les actuacions de verificació administrativa i sobre el terreny que pugui realitzar l'òrgan concedent.
Control de les accions finançades
Les persones beneficiàries dels préstecs s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
15.1 Són causes de revocació les que preveuen els articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
15.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació del préstec concedit, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
Les persones o les entitats beneficiàries poden desistir de la seva petició en qualsevol moment del procediment, sempre que sigui de forma prèvia a la formalització del préstec, només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir el préstec dictarà la resolució corresponent.
L'incompliment de l'obligació de destinar el finançament obtingut a les actuacions per a les quals es va sol·licitar o d'alguna de les obligacions del beneficiari recollides en aquesta convocatòria donarà lloc al reintegrament anticipat de l'import del préstec concedit que no hagi estat amortitzat, i a l'exigència de l'interès de demora corresponent per l'import íntegre del préstec des del moment de a seva subscripció i fins a la data en la qual s'acordi la procedència del reintegrament.
El procediment de reintegrament es regirà pel Text refós de la Llei de finances públiques, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el seu Reglament de desenvolupament, aprovat pel Reial decret 887/2006, de 21 de juliol.
Correspon a la Direcció General de Turisme del Departament d'Empresa i Ocupació de la Generalitat de Catalunya la tramitació i la resolució del procediment de reintegrament, en els termes que estableix el Reial decret 937/2010, de 23 de juliol, i n'informarà a la Secretaria d'Estat de Turisme.
18.1 Les línies de finançament objecte d'aquesta convocatòria seran compatibles amb qualsevol altre ajut o subvencions que atorguin altres administracions públiques, sempre que en el conjunt d'aportacions no se superi la totalitat del cost del projecte o projectes per als quals se sol·licita finançament.
18.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
19.1 A aquestes préstecs els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
19.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció hauran d'instar l'inici del procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
Obligacions de les persones i les entitats beneficiàries
Són obligacions generals de les persones i les entitats beneficiàries d'aquests préstecs:
a) Complir l'objectiu, executar el projecte, realitzar l'activitat o adoptar el comportament que fonamenta la concessió del préstec, i acreditar-ho davant el Departament d'Empresa i Ocupació en la forma i el termini que estableix la base que regula la justificació dels ajuts.
Si la subvenció consisteix en un percentatge del cost de l'activitat o la inversió, s'ha d'acreditar el cost total corresponent, sens perjudici d'altres mitjans de comprovació que s'estableixin les bases reguladores.
c) Conservar els documents justificatius de l'aplicació dels fons rebuts, inclosos els documents electrònics, durant un període de 5 anys com a mínim, mentre que puguin ser objecte de les actuacions de comprovació i control.
d) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a d'altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
e) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, per tal que se'n puguin avaluar la seva compatibilitat.
f) Comunicar qualsevol canvi dins l'activitat o actuació per la qual se sol·licita l'ajut prèviament a la seva realització
g) Proposar a l'òrgan competent qualsevol canvi que, d'acord amb la normativa vigent, es pugui produir en la destinació del préstec sense variar-ne la finalitat.
Els canvis no comunicats o que no hagin estat acceptats poden donar lloc al reintegrament total o parcial del préstec.
i) No subrogar la gestió de cap aspecte de l'activitat finançada.
j) Mantenir l'actuació i/o l'activitat per la qual s'ha rebut el préstec per un període no inferior a cinc anys, comptats a partir de la seva percepció, en el cas de béns que poden ser inscrits en registres oficials, i dos anys pels que no siguin susceptibles d'inscripció.
k) Autoritzar el Departament d'Empresa i Ocupació per fer ús propi de les imatges facilitades per la persona beneficiària de la subvenció en el procés de sol·licitud i les obtingudes pel mateix Departament en exercici de les seva funcions de verificació i comprovació de la realització de l'actuació, si s'escau.
Les dades de caràcter personal que les persones interessades han de facilitar per tal d'obtenir la subvenció s'inclouen al fitxer Expedients administratius, regulat a l'Ordre EMO/379/2012, de 12 de novembre, de regulació de fitxers que contenen dades de caràcter personal del Departament d'Empresa i Ocupació (DOGC núm.6261, de 26.11.2012).
La seva finalitat és tramitar els expedients administratius relacionats amb l'àmbit competencial, i impulsar i resoldre qüestions que siguin objecte dels expedients.
Les persones interessades poden exercir els drets de l'afectat mitjançant escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 5a planta, 08008 Barcelona, adreça electrònica [EMAIL]
Els/les sol·licitants han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
Les entitats establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions que són objecte d'aquesta Ordre, i en especial s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
Atès que es tracta d'una convocatòria que es gestiona conjuntament entre l'Administració general de l'Estat i l'Administració de la Generalitat de Catalunya, tota la documentació que es presenti en català haurà d'anar acompanyada d'una traducció al castellà.